Source: http://sk.radiotv.cz/radio-clanky/radio-vseobecne/spor-o-tri-kazasa-ovas-frekvencie-raadia-hey-pokraa-uje/
Timestamp: 2016-12-06 12:09:54+00:00
Document Index: 2211520

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ']

Spor o tri kľúčové frekvencie Rádia HEY pokračuje | Rádia a televízie - čo sa deje v éteri
Spor o tri kľúčové frekvencie Rádia HEY pokračuje
Minuloročné rozhodnutie licenčnej rady prideliť Rádiu HEY štyri lukratívne frekvencie na západnom a strednom Slovensku narazilo na odpor súčasných vysielateľov. Tri rádiá podali odvolanie na Najvyšší súd. Prinášame pohľady jednotlivých strán sporu.
- Čo je s Rádiom HEY? – * Je to takmer rok, čo projekt česko-slovenského Rádia HEY finančnej skupiny GES získal licenciu. Napriek verejnému prísľubu, že vysielanie spustí do troch mesiacov od nadobudnutia licencie, Radio HEY stále nevysiela. Zákonná lehota na spustenie vysielania uplynie tento víkend, a práve v sobotu by sa mali ozvať prvé tóny hudobného programu Rádia HEY.História projektu Rádia HEY siaha do roku 2003, kedy sa česká mediálna skupina GES po prvýkrát prihlásila do výberového konania o licenciu na rozhlasové vysielanie. Jej projekt mal ponúkať výlučne slovenskú a českú hudbu a regionálne informácie. Pôvodná koncepcia rátala s vysielaním samostatných štúdií v rôznych krajoch. Neskôr sa objavil zámer produkovať väčšinu programu v Bratislave, a v regiónoch šíriť osobitné spravodajské vstupy a reklamu. Túto ambíciu však Rádio HEY zatiaľ nesplnilo, hoci malo k tomu všetky predpoklady. Rada pre vysielanie a retransmisiu pridelila projektu frekvencie v Poprade a Rimavskej Sobote. Podľa medializovaných informácií sa mohlo vysielanie rozbehnúť v priebehu niekoľkých mesiacov. Z vysielačov tohto rádia ale nezazneli žiadne tóny. Jeho prevádzkovateľ si napriek tomu významne posilnil pokrytie, keď na sklonku minulého roka získal vo výberovom konaní ďalšie štyri lukratívne frekvencie po Hviezde FM. Rádio HEY mohlo preniknúť aj do Bratislavy, Nitry, Ružomberka a Banskej Bystrice. ANRTS: Rada zmenila podmienky v priebehu konania Rozhodnutie regulačného orgánu však narazilo na odpor súčasných vysielateľov, ktorí sa tiež uchádzali o predmetné lokality. Bratislavské rádiá FUN, OKEY a SiTy podali odvolanie na Najvyšší súd. Tieto podania boli koordinované v rámci Asociácie nezávislých rozhlasových a televíznych staníc – ANRTS. Oslovili sme štyri strany sporu, aby nám poskytli pohľad na celú kauzu. Prezident asociácie Václav Mika nám vysvetlil dôvody týchto krokov: “Naše podanie bolo motivované tým, že Rada pre vysielanie znevýhodnila účastníkov konania, keď v priebehu konania zmenila podmienky a udelila štyri frekvencie jednému účastníkovi ako sieť,” hovorí Václav Mika. Traja uchádzači napadli na Najvyššom súde konanie ohľadom bratislavskej frekvencie 100.3, nitrianskej 88.8 a ružomberskej 98.8. Jediná frekvencia, ktorej udelenie neprekážalo nikomu, bola lukratívna Banská Bystrica – 97.6 – s maximálnym výkonom do 100 kW. Rádio Okey – rozhodnutie Rady nebolo korektné Zástupca Rádia Okey Michal Arpáš tvrdí, že je neštandardné, ak všetky lukratívne frekvencie získa žiadateľ, ktorý ešte nepresvedčil o svojich kvalitách. Rovnako zopakoval názor o tom, že Rada neudelila frekvencie jednotlivo, ako pôvodne tvrdila. “Boli sme presvedčení, že rada pridelila frekvencie ako jeden balík. Toto rozhodnutie sa nám nezdalo korektné, pretože všetky lukratívne frekvencie získal jeden vysielateľ, ktorý ešte ani nevysielal.” Arpáš upozorňuje aj na fakt, že technický odbor rady poskytol členom regulačného orgánu nepresné informácie o pokrytí súčasných žiadateľov. “V našom prípade sa pracovníci technického odboru domnievali, že nemáme dôvod žiadať o nitriansku frekvenciu, pretože by nám nezlepšia pokrytie. Údajne by sa jej signál prekrýval s našimi existujúcimi frekvenciami. S týmto záverom nesúhlasíme,” dodáva Arpáš. Z podkladov technického odboru mohli mať členovia licenčnej rady mylný dojem, že súčasní vysielatelia nové frekvencie nepotrebujú. Aj to ich mohlo motivovať, aby všetky voľné frekvencie pridelili novému žiadateľovi. Bratislavskú frekvenciu bude riešiť Ústavný súd Pri bratislavksej frekvencii 100.3 MHz bola jediným odporcom spoločnosť SITY Media, ktorá chcela zlepšiť pokrytie metropolitného Rádia SiTy. V tejto záležitosti rozhodol Najvyšší súd podstatne rýchlejšie ako v ostatných podaniach, a potvrdil rozhodnutie licenčnej rady. V praxi to znamená, že Rádio HEY by už mohlo začať vysielať aj v Bratislave. Ako nás však informoval spolumajiteľ Rádia SiTy Rastislav Lehotský, celou záležitosťou sa bude zaoberať Ústavný súd, keďže voči rozhodnutiu Najvyššieho súdu nie je možné odvolanie. “Obrátime sa na Ústavný súd aj s návrhom na vydanie dočasného rozhodnutia, aby štátny orgán nekonal, kým Ústavný súd nezaujme definitívne stanovisko,” píše Lehotský. Ak Ústavný súd podobné rozhodnutie prijme, pozdrží sa tým začiatok vysielania Rádia HEY na bratislavskej frekvencii. Cieľom je, aby sa celá kauza vrátila opäť na Najvyšší súd, ktorý by sa ňou musel znovu zaoberať. Kancelária RVR počká na rozhodnutie súdu O stanovisko sme požiadali aj riaditeľa Kancelárie licenčnej rady, JUDr. Andreja Holáka. “Podľa vyjadrení odporcov je rozhodnutie Rady nepreskúmatelné z dôvodu nezrozumiteľnosti. Rada údajne postupovala v rozpore so zverejnenými podmienkami a nezákonne. Spoločnosť GES údajne nespĺňa niektoré zákonné podmienky,” upresňuje Holák. Už dávnejšie sme informovali, že spoločnosť GES Slovakia pri licenčnom konaní nemala v čase konania slovenských vlastníkov, čo odporuje jednej z podmienok Zákona o vysielaní a retransmisii. Zástupcovia GES-u vraj predložili výpis z obchodného registra, ktorý v tom čase už nezodpovedal skutočnosti. Ak by sa tieto fakty potvrdili, firma by zrejme nemohla byť zaradená do licenčného konania. Ďalší vývoj kauzy odhaduje Andrej Holák nasledovne: “Najvyšší súd môže potvrdiť rozhodnutie rady o pridelení frekvencií Rádiu Hey, alebo ho môže vrátiť Rade na ďalšie konanie.” Andrej Holák: Nevypíšeme nové konania… Práve vypísanie nového tendra je cieľom neúspešných žiadateľov, ktorí by sa mohli opätovne uchádzať o predmetné frekvencie. “Predpokladáme, že Najvyšší súd zruší rozhodnutia Rady, a tá následne vypíše na frekvencie nové konanie,” potvrdzuje zástupca Rádia Okey Michal Arpáš. Andrej Holák z licenčnej rady to vidí inak: “Ak by malo dôjsť k zrušeniu rozhodnutí o udelení frekvencií, Rada nebude vyhlasovať nové výberové konania, ale rozhodne v rámci neskončených konaní znovu,” uzatvára riaditeľ Kancelárie RVR. Poznámka: Vyjadrenie zástupcu Rádia HEY k predmetnému sporu sme priniesli v článku Slovenské Rádio HEY sa pripravuje na vysielanie.
14.07 02:35 petko hovorí:	28.4.2006 o 22:48
Ale má,to je fakt.
Reagovat	50 hovorí:	24.4.2006 o 14:27
Vašo Patejdl nemá nič spoločné s rádiom HEY, to je iný Patejdl…to že hraje CaS hudbu, väčšinou šlágre rokov X…hmmm, načo je nám také rádio, dokonca pomaly s celoplošným pokrytím…nech si česi riešia svoje rádia na svojom území a nechajú priestor slovenským vysielateľom…jedno zo skúseností musím povedať, že HEY si už nenaladím…
Reagovat	Stanko hovorí:	9.9.2005 o 21:03
Prosim vas ale vazne aby ste dali frekvenciu aj do levic.dakujem
Reagovat	stanko hovorí:	9.9.2005 o 20:59
Prosim vas ale vazne prosim dajte frekvenciu aj do Levic.dakujem.
Reagovat	Robert hovorí:	14.8.2005 o 10:16
No, to je velky pokrok. Lebo aj L&S je viac-menej ta ista kategoria.
Pred chvilou isiel Peter Lipa. Zda sa, ze sa pomaly prehryzaju k dalsim interpretom.
Reagovat	Anonym hovorí:	13.8.2005 o 23:07
dnes vecer bol valutovy cudzinec! sice okrem filipa aj satinsky a lasica, ale ked neprsi, aspon kvapka Reagovat	Robert hovorí:	13.8.2005 o 20:58
Dnes som zaregistroval Richarda Mullera. Povazujem to za urcity pokrok. Stale by som vsak vsadil na to, ze Jaro Filip tam tak skoro nezaznie.
CS hudbu vo velkej miere vysielala aj Hviezda FM. Uvazoval som, ze zavolam do takej relacie a poziadam o zahranie cohosi od Jara Filipa. Predpokladam, ze by som bol narazil.
Elan sa jednoducho nachadzal na urcitej strane barikady. Som velmi zvedavy, ci tento fakt bude mat dopad na Hey. Ked zazine Jaro Filip, prestanem ich podozrievat.
Reagovat	posluchac hovorí:	13.8.2005 o 03:27
este nie, ale aj ini interpreti este neprisli na rad:)
Reagovat	Robert hovorí:	13.8.2005 o 00:48
Zacul niekto na Radiu Hey pesnicky Jara Filipa?
Reagovat	miso hovorí:	11.8.2005 o 16:57
Lea- nexcem ti kazit iluzie, ale podla mna toho z novej slov. scena na radiu Hey moc nezahraju ))) a ze Patejdl pomaha neznamym skupinam- to dost poxybujem- jemu ide hlavne o to, udrzat shitny Elan stale v pozornosti slov. naroda ))
Reagovat	Juraj Koiš hovorí:	10.8.2005 o 19:14
Len malá poznámka – Vašo Patejdl nie je a nebol majiteľom rádia Hey.
Reagovat	Lea hovorí:	10.8.2005 o 17:24
Hey – ku tie frekvencie pridelili, asi hlavne kvoli tomu, aby sirili slovensku a cesku muziku. A dobre spravili. Majitel tohto radia Vaso Patejdl vzdy pomahal mladym muzikantom a vseobecne domacej hudbe a robi to nadalej. Je super, ze dostal podporu v podobe tych lukrativnych frekvencii. Arpas a Virsik beru len sialene platy, sedia na velkych stolickach s este vacsimi zadkami a pupkami a tesia sa, ze maju za nic, statisicove honorare. A Virsik sa potom ide tvarit ako pomaha novym talentom v SuperStar. Nech pusta mlade kapely v radiu. Aspon tie dobre. Lea M.
Reagovat	Max hovorí:	17.7.2005 o 17:37
Veď predsa kvôli tým bludom o pokrytí signálu vďaka, ktorým Rada nepridelila frekvencie iným žiadateľom, ale rádiu Hey vivodili dôsledky a zrušili na Rade pre vysielanie a retransmisiu technický odbor, ktorý viedol Ing. Ivulik Kubiňák.“V našom prípade sa pracovníci technického odboru domnievali, že nemáme dôvod žiadať o nitriansku frekvenciu, pretože by nám nezlepšia pokrytie. Údajne by sa jej signál prekrýval s našimi existujúcimi frekvenciami. S týmto záverom nesúhlasíme,” dodáva Arpáš. Z podkladov technického odboru mohli mať členovia licenčnej rady mylný dojem, že súčasní vysielatelia nové frekvencie nepotrebujú. Aj to ich mohlo motivovať, aby všetky voľné frekvencie pridelili novému žiadateľovi. Reagovat	Anonym hovorí:	16.7.2005 o 01:12
Najvyšší súd už dávno potvrdil Rádiu Hey bratislavskú frekvenciu.Veď o tom je v článku reč, ale s dodatkom, že celá vec zrejme skončí na Ústavnom súde…
No veď ok… Ale podstatné je, že rozhodnutie rady je právoplatné.
Reagovat	Valdo hovorí:	15.7.2005 o 18:20
XXL, odpoveď máš v diskusii “Radio HEY !” Reagovat	XXL hovorí:	15.7.2005 o 11:38
Jak vypada jejich vysilani, jen hudba. Nebo nejake pozvanky a promo??
Reagovat	T. hovorí:	15.7.2005 o 09:21
HEY uz vysiela. V Poprade a RS.
Reagovat	A.G. hovorí:	15.7.2005 o 08:16
Vie sa uz o nejakych moderatoroch ktori sa vo vysielani objavia?
PRAVDEPODOBNE Z HVIEZDY FM A Z RFE/RL + VAŠO P.
Reagovat	Anonym hovorí:	15.7.2005 o 01:06
Najvyšší súd už dávno potvrdil Rádiu Hey bratislavskú frekvenciu.
Reagovat	Juraj Koiš hovorí:	15.7.2005 o 01:39
pamatnik hovorí:	14.7.2005 o 22:35
Juraj,jasne, mas pravdu ze Arpas tam vtedy nebol, aj majetkove pomery WA, politicka klima aj zlozenie rady bolo pri vzniku ine. Len som chcel poukazat ze v absurdnom pripade by sa dali spochybnit rovnako ako spochybnuju Hey, okolnosti za akych ziskala frekvencie Koliba/Okey.
Reagovat	_JL hovorí:	14.7.2005 o 22:19
Reagovat	Laco hovorí:	14.7.2005 o 21:30
to: evosonicPreboha nestraš a nedávaj Flash do BB a RB…
Reagovat	evosonic hovorí:	14.7.2005 o 18:07
Osobne by ma potešilo, keby sa konanie opäť otvorilo so zostávajúcimi žiadateľmi, ktorí sa uchádzali o tieto frekvencie, a tí si ich prerozdelili. Bratislava – Groove, Nitra – FUN, B.Bystrica a Ružomberok – Flash (hoci … asi končia, takže nič . No uvidíme ako dopadnú súdy Reagovat	Anonym hovorí:	14.7.2005 o 17:34
A vida, tak bezne ceske praktiky dorazily uz i na Slovensko.:-(
Reagovat	Juraj Koiš hovorí:	14.7.2005 o 17:11
Treba však korektne priznať, že v začiatkoch Rádia Koliba s ním nemal pán Arpáš ani terajší majitelia nič spoločné.
Reagovat	pamatnik hovorí:	14.7.2005 o 16:53
Asi pan Arpas uz zabudol ze radio Koliba ziskalo ako prve radio na Slovensku hned na zaciatku s udelenim licencie 2 lukrativne zenevske frekvencie. Pricom pred samotnym spustenim vysielania ziskali dalsie dve zenevske frekvencie. To ze 1. aprila v den zacatia vysielania radia Koliba, sa nahodou pokazil modulator na vysielaci radia Twist a teda nebolo mozne pocuvat jeho vysielanie je myslim iba ceresnickou na torte.
Reagovat	Valdo hovorí:	14.7.2005 o 15:52
Kde si tam nabral Expres? Mika zastupuje všetky rádiá združené v ANRTS.
Reagovat	jaroSK hovorí:	14.7.2005 o 15:35
kde sa este hrabe”OKEY,EXPRES a SITY”…vsetko radia na jedno kopyto…alebo sa expresaci na cele s Vaskom Mikom boji, snad konkurencie?…a mozno sa boji aj Misko Arpas…ci nie?pekny den…
Reagovat	Anonym hovorí:	15.7.2005 o 03:05
Související článkySpor o frekvenciu Rádia Beta sa rozhodnutím rady nekončíDve nové frekvencie Rádia HEY! po troch rokoch opäť vysielajúPri žiadosti o frekvencie sa rádiá správajú džentlemenskyRádio HEY už vysiela aj v Bratislave na 100.3 MHzRada posúdi nevyužité frekvencie Rádia TwistZaradenie frekvencií Rádia Dúha sa posúva Další články z kategorie Radio Všeobecné